|  |
| --- |
| PROGRAM  PODSTICAJI ZA SEZONSKO ZAPOŠLJAVANJE |

**Podgorica, april 2021.godine**

NAZIV Program „PODSTICAJI ZA SEZONSKO ZAPOŠLJAVANJE“

**I USLOVI**

1. **Normativni i programsko – planski okvir**

Normativni osnov za realizaciju programa osposobljavanja za rad kod poslodavca sadržan je uZakonu o posredovanju pri zapošljavanju i pravima za vrijeme nezaposlenosti (“Službeni list CG”, br. 24/19), kojim je u članu 38 utvrđeno da se mjere aktivne politike zapošljavanja, među kojima i *podsticaji za zapošljavanje,* sprovode kroz programe koje donosi Upravni odbor Zavoda za zapošljavanje, a realizuju se u skladu sa pravilima o dodjeli državne pomoći. Nadalje, odredbom člana 41 stav 1 Zakona propisano je da podsticaji za zapošljavanje obuhvataju subvencionirano zapošljavanje nezaposlenih lica na poslovima na otvorenom tržištu rada za poslove koji bi mogli biti održivi i nakon završetka trajanja subvencije.

Programom rada Zavoda za 2021. godinu predviđena je realizacija programa subvencioniranog zapošljavanja u okviru mjere aktivne politike zapošljavanja - podsticaji za zapošljavanje.

Zavod za zapošljavanje će realizovati program podsticaja za sezonsko zapošljavanje dodjelom državne pomoći male vrijednosti (de minimis pomoć). Shodno Uredbi Komisije EU, br. 1407/2013 od 18. decembra 2013 godine o primjeni člana 107 i 108 Ugovora o funkcionisanju Evropske unije na pomoći male vrijednosti (32013R1407, SL L 352, 24.12.2013. godine, str. 1-8), pomoć dodijeljena jednom korisniku u periodu od tri fiskalne godine za redom koja ne prelazi 200.000,00 € smatra se de minimis pomoći. Na osnovu Uredbe (EZ) br. 994/98 Savjet je, u skladu sa članom 109. Ugovora odlučio da pomoći male vrijednosti predstavljaju kategoriju pomoći koje ne podliježu postupku prijave, ali se prati kumulacija ovih pomoći, kako se ne bi premašio dozvoljeni iznos.

Sredstva potrebna za realizaciju Programa“ Podsticaji za sezonsko zapošljavanje“ iznose 601.000,00 €. S hodno članu 37 Zakona o budžetu i fiskalnoj odgovornosti („Sl. list CG“, br. 20/14, 56/14, 70/17, 4/18, 55/18 i 66/19) Ministarstvo finansija i socijalnog staranja odobrilo je Zavodu za zapošljavanje Crne Gore za finansiranje mjera aktivne politike zapošljavanja sredstva u iznosu od po 225.990, 00 €, za mjesece januar, februar i mart tekuće godine. Nakon izmirenja obaveza za mjere aktivne politike zapošljavanja neutrošena sredstva u mjesecu aprilu iznose 410.000,00 €. Kako se neutrošena sredstva iz prethodnog mjeseca mogu utrošiti u tekućem mjesecu uključujući i dio sredstva za mjesec maj, Zavodu su na raspolaganju sredstva potrebna za realizaciju ovog programa.

1. **Struktura programa**

Struktura programa obuhvatasve radnje, procese i dokumenta za njegovu implementaciju.

**2.1. Opšti cilj programa**

Opšti cilj programa je povećati efikasnost i pokrivenost aktivnih mjera tržišta rada sa naglaskom na prevenciju socijalne isključenosti nezaposlenih lica u nepovoljnom položaju na tržištu rada.

**2.2. Poseban cilj** **programa**

Povećati zaposlenost za 550 nezaposlenih lica iz evidencije Zavoda, u najkraćem trajanju od tri mjeseca.

* 1. **Programske aktivnosti**

**Aktivnost 1:** Pripremne aktivnosti

.

Po donošenju Programa „Podsticaji za sezonsko zapošljavanje" (u daljem tekstu: Program) od strane Upravnog odbora, Zavod za zapošljavanje Crne Gore ( u daljem tekstu: Zavod) će preduzeti aktivnosti na planu izbora korisnika sredstava i učesnika ovog programa.

* 1. Izbor korisnika sredstava - izvođača programa

Izbor korisnika sredstava izvršiće se na osnovu javnog konkursa raspisanog od strane Zavoda. Podnosioci zahtjeva će se javnim konkursom upoznati sa uslovima za podnošenje zahtjeva za realizaciju programa, načinom finansiranja programa, načinom i rokovima podnošenja zahtjeva, kriterijumima izbora i načinom informisanja o ishodu zahtjeva.

Zahtjeve za realizaciju programa ocjenjivaće Komisija za obradu zahtjeva i utvrđivanje liste učesnika javnog konkursa, primjenom kriterijuma izbora utvrđenih ovim Programom. Komisija će u postupku obrade zahtjeva ostvariti uvid u sve podnijete zahtjeve i utvrditi da li su zahtjevi blagovremeno podnijeti i da li su podnijeti od strane pravnih i fizičkih lica koja ispunjavaju uslove utvrđene Programom. Nakon obrade podnijetih zahtjeva Komisija će pristupiti ocjenjivanju kako bi sačinila bodovnu, odnosno rang listu učesnika javnog konkursa.

Zavod može, u postupku izbora korisnika sredstava, uz saglasnost sa podnosiocem zahtjeva za realizaciju programa izvršiti korekciju broja i/ili strukture učesnika programa.

Odluku o izboru korisnika sredstava donijeće Upravni odbor Zavoda na predlog direktora Zavoda.

Zavod i izabrani korisnici sredstava zaključiće ugovore kojima će se urediti međusobna prava, obaveze i odgovornosti u vezi realizacije programa podsticaja za sezonsko zapošljavanje.

* 1. Izbor učesnika programa

Zavod kontuirano sprovodi aktivnosti pripreme nezaposlenih lica koja imaju vještine i nije im potrebna obuka, ali se suočavaju sa poteškoćama u pronalaženju posla zbog drugih ličnih karakteristika (nemaju relevantno radno iskustvo, dugotrajna nezaposlenost, obaveze pružanja njege, transportna ograničenja i sl.) u cilju uključivanja ovih lica u programe subvencioniranog zapošljavanja.

Kroz pripremu za uključivanje u ovaj program nezaposlena lica koja su potencijalni učesnici programa se informišu o tržištu rada, savjetuju, osposobljavaju za traženje posla i po potrebi profesionalno usmjeravaju.

Nezaposlena lica koja se suočavaju sa preprekama u pronalaženju posla, biće upoznata sa uslovima i ostalim bitnim elementima za uključivanje u programe kod izabranih izvođača.

Izbor učesnika programa izvršiće Zavod u saradnji sa izvođačem programa, saglasno uslovima određenih radnih mjesta iskazanim u zahtjevu izvođača, a iz grupe nezaposlenih lica pripremljenih za uključivanje u program. Izabrani učesnici se uključuju u programe na osnovu individualnih planova zapošljavanja zaključenih sa Zavodom.

Izvođač programa izabrane učesnike zapošljava na poslovima navedenim u zahtjevu za realizaciju programa i u trajanju utvrđenom zahtjevom koje ne može biti kraće od tri mjeseca.

Međusobna prava, obaveze i odgovornosti izvođača i izabranih učesnika programa urediće se ugovorima o radu.

**Aktivnost 2:** Praćenje i analiza učinka programa

Ova aktivnost podrazumijeva kontinuirano praćenje procesa sprovođenja programa i izvještavanje o realizovanim aktivnostima, stanju i napretku programa, od strane izvođača programa i Zavoda.

Praćenje programa će se sprovoditi, kako neposrednim uvidom u način sprovođenja programa, tako i praćenjem izvršenja obaveza ugovornih strana u vezi realizacije programa.

Praćenjem programa obezbijediće se uslovi za blagovremeno preduzimanje korektivnih radnji, ukoliko tokom sprovođenja programa nastupe okolnosti usled kojih je potrebno izvršiti izmjene određenih programskih aktivnosti, a sve u cilju postizanja očekivanih rezultata programa.

Rezultati praćenja programa predstavljaju polaznu osnovu za analizu učinka programa.

Nakon sprovođenja programa, sumiraće se postignuti rezultati programa, uporediti sa očekivanim, analizirati eventualne prepreke za uspješnu realizaciju programa i izvesti zaključci. Na taj način će se dobiti jasnija slika o učinku programa za ciljnu grupu i korisnike programa i njegovim nedostacima.

**Aktivnost 3:** Promocija programa

Promocija programa će se sprovoditi kontinuirano, od prvog mjeseca realizacije programa, a u cilju što veće informisanosti ciljne javnosti. Ovu programsku aktivnost sprovodiće Zavod u saradnji sa izvođačima i učesnicima programa.

* 1. **Lokacija i vrijeme realizacije programa sa terminskim planom programskih aktivnosti**

Program će se sprovoditi na teritoriji Glavnog grada, Prijestonice i svih opština, odnosno lokalnih samouprava u Crnoj Gori, u trajanju od četiri mjeseca.

Terminski plan programskih aktivnosti

|  |  |  |  |  |
| --- | --- | --- | --- | --- |
| **Aktivnosti** | **Mjesec I** | **Mjesec II** | **Mjesec III** | **Mjesec IV** |
| Pripremne aktivnosti |  |  |  |  |
| Sprovođenje programa |  |  |  |  |
| Praćenje i analiza učinka programa |  |  |  |  |
| Promocija programa |  |  |  |  |

* 1. **Izvođači programa**

Da bi se smatrao opravdanim za realizaciju programa podsticaja za sezonsko zapošljavanje, podnosilac zahtjeva mora da:

* je poslodavac iz privatnog sektora koji svoju djelatnost obavlja u sektoru usluga smještaja i ishrane na teritoriji Crne Gore.

Izvor verifikacije: rješenje o upisu u registar nadležnog organa.

* je pravno lice kojem se može dodijeliti zakonska pomoć male vrijednosti tzv.de minimis pomoći.

Izvor verifikacije:knjigovodstvena evidencija Zavoda o dodijeljenoj državnoj pomoći.

* je upoznat da sredstva Zavoda za realizaciju ovog programa predstavljaju državnu pomoć male vrijednosti (de minimis pomoći) i da ista ne smiju prelaziti iznos od 200.000,00 € u tri fiskalne godine, za iste opravdane troškove.

Izvor verifikacije: izjava podnosioca zahtjeva i izjave za pomoći male vrijednosti.

* je registrovan za obavljanje djelatnosti, najmanje 12 mjeseci prije podnošenja zahtjeva na konkurs za realizaciju programa podsticaja za sezonsko zapošljavanje.

Izvor verifikacije: rješenje o upisu u registar nadležnog organa

* da u periodu od tri mjeseca prije podnošenja zahtjeva za realizaciju programa nije smanjivao broj zaposlenih.

Izvor verifikacije: izjava podnosioca zahtjeva.

* je spreman da sa licima uključenim u program zaključi ugovore o radu u trajanju koje je naveo u zahtjevu za realizaciju programa, a koje ne može biti kraće od tri mjeseca.

Izvor verifikacije: izjava podnosioca zahtjeva

* nije u stečajnom postupku, postupku likvidacije, nije prestao obavljati djelatnost i da mu žiro račun nije blokiran.

Izvor verifikacije: izjava podnosioca zahtjeva.

* ima izmirene obaveze po osnovu poreza i doprinosa na lična primanja, zaključno sa 31.12.2020 .godine., odnosno redovno izmiruje reprogramirane poreske obaveze, po osnovu poreza i doprinosa na lična primanja, shodno Zakonu o reprogramu poreskih potraživanja („ Sl.list CG",broj 83/16) do dana podnošenja zahtjeva.

Izvor verifikacije: uvjerenja Uprave prihoda i carina da je izmirio obaveze po osnovu poreza i doprinosa na lična primanja, zaključno sa 31.12.2020. godine.,ili uvjerenje Uprave prihoda i carina da redovno izmiruje reprogramirane poreske obaveze do dana podnošenja zahtjeva.

**II CILJNA GRUPA**

1.Direktna ciljna grupa- učesnici programa

Direktnu ciljnu grupu obuhvaćenu ovim Programom čine lica koja su u evidenciji o nezaposlenim licima Zavoda, u najkraćem trajanju od tri mjeseca i to:

* nezaposlena lica do 30 godina života;
* nezaposlene žene.

U program se može uključiti lice koje pripada samo jednoj grupi nezaposlenih lica, kao i lice koje pripada i jednoj i drugoj navedenoj grupi nezaposlenih lica.

2.Indirektna ciljna grupa- korisnici programa:

* Privredni subjekti – smanjenje nelojalne konkurencije;
* Lokalne samouprave – doprinos otvaranju novih radnih mjesta, povećanju zaposlenosti i društveno – ekonomskom razvoju;
* Društvo u cjelini – stvaranje povoljnijeg tržišnog ambijenta, doprinos razvoju ljudskih resursa i društveno – ekonomskom razvoju.

**III KRITERIJUMI**

1. **Kriterijumi izbora izvođača programa**

Zahtjeve za realizaciju programa podsticaja za sezonsko zapošljavanje ocjenjivaće Komisija za obradu zahtjeva i utvrđivanje učesnika javnog konkursa, primjenom sljedećih kriterijuma izbora:

* Značaj programa,
* Održivost programa i
* Konkurentnost opštine sprovođenja programa

Značaj programa

Primjenom ovog kriterijuma zahtjevi se ocjenjuju, na osnovu usklađenosti potreba poslodavca za zapošljavanjem, koje je naveo u zahtjevu za realizaciju programa, sa potrebama nezaposlenih lica pripremljenih za uključivanje u program.

Po ovom kriterijumu zahtjevi se ocjenjuju na osnovu potreba za realizacijom programa poslodavaca i nezaposlenih lica u opštini sprovođenja programa. Pri ocjenjivanju uzimaju se u obzir i nezaposlena lica iz drugih opština koja su iskazala spremnost da se uključe u program i van mjesta prebivališta.

Broj bodova koji se može ostvariti po osnovu ovog kriterijumu je 1 ili 2 boda.

Zahtjev se ocjenjuje sa 1 bod kada potrebe poslodavca ne odgovaraju potrebama nezaposlenih lica, ili kada su potrebe nezaposlenih lica za uključivanje u program ispod potreba iskazanih u zahtjevu poslodavca.

Ukoliko rezultat ostvaren po ovom kriterijumu bude 1 bod, zahtjev se neće dalje ocjenjivati.

Zahtjevi za realizaciju programa koji odgovaraju potrebama nezaposlenih lica pripremljenih za uključivanje u program, ocjenjuju se sa 2 boda.

Kada dva ili više poslodavaca podnesu zahtjeve za realizaciju programa u istoj opštini i u zahtjevima iskažu potrebu da programima obuhvate veći broj nezaposlenih lica, od broja pripremljenih za uključivanje u programe u toj opštini, tada se zahtjevi svih poslodavaca uslovno ocjenjuju dodjeljivanjem 2 boda. Ovim načinom ocjenjivanja eliminiše se davanje prednosti pojedinim podnosiocima zahtjeva.

Svi zahtjevi koji su primjenom ovog kriterijuma izbora uslovno ocijenjeni sa 2 boda dalje se ocjenjuju primjenom ostalih kriterijuma izbora: održivost programa i konkurentnost opštine sprovođenja programa.

Ako zahtjevi uslovno ocijenjeni sa 2 boda i nakon ocjenjivanja primjenom ostalih kriterijuma izbora ostvare isti broj bodova, tada će se bodovna lista učesnika konkursa utvrditi žrijebanjem.

Održivost programa

Po ovom kriterijumu ocjenjuju se samo zahtjevi u kojima je podnosilac naveo da planira da sa učesnicima programa zaključi ugovore o radu u trajanju dužem od tri mjeseca.

Primjenom ovog kriterijuma zahtjevi se ocjenjuju na osnovu planiranih rezultataprograma u pogledu broja učesnika sa kojima će podnosilac zahtjeva zaključiti ugovore o radu u trajanju dužem od tri mjeseca.

Zahtjevi kojima se predviđa zaključivanje ugovora o radu u trajanju radnog odnosa dužem od tri mjeseca, ocjenjuju se dodjeljivanjem 0,30 bodova, po zaposlenom, za svaki mjesec rada.

Konkurentnost opštine sprovođenja programa

Primjenom ovog kriterijuma izbora izvođača zahtjevi za realizaciju programa ocjenjuju se dodjeljivanjem 2 boda ukoliko se programi realizuje u: opštinama Sjeverne regije:Beranama, Andrijevici, Petnjici, Rožajama, Plavu, Gusinju, Bijelom Polju, Mojkovcu, Kolašinu, Šavniku, Plužinama, Žabljaku i Pljevljima.

Zahtjevi za realizaciju programa u ostalim opštinama primjenom ovog kriterijuma ne ostvaruju bodove.

1. **Kriterijumi izbora učesnika programa**

Izbor učesnika programa izvršiće se na osnovu uslova određenih radnih mjesta navedenih u zahtjevu za realizaciju programa, a iz grupe nezaposlenih lica koja pripadaju ciljnoj grupi Programa i pripremljena su za učešće u programu.

**IV OBIM SREDSTAVA ZA SPROVOĐENJE PROGRAMA**

Sredstva potrebna za realizaciju programa iznose 601.000,00 €. Ovim sredstvima planira se realizacija programa za 550 lica iz ciljne grupe Programa.

Učešće Zavoda u finansiranju opravdanih troškova programa, zavisi od broja učesnika programa i na mjesečnom nivou iznosi 363,97 €, po učesniku, što je je na nivou ukupnog troška minimalne zarade utvrđene Odlukom Vlade Crne Gore br. br 07-2041 od 23.05.2019.godine (“Službeni list Crne Gore”, br.33/19).

Zavod će podržati realizaciju programa, u trajanju od tri mjeseca, za najviše šest učesnika kod jednog poslodavca – korisnika sredstava.

Minimalno učešće Zavoda u finansiranju opravdanih troškova realizacije programa, na nivou jednog korisnika sredstava, iznosi 1.091,91 €.

Maksimalno učešće Zavoda u finansiranju opravdanih troškova realizacije programa, na nivou jednog korisnika sredstava, iznosi 6.551,46 € .